stanford-oval/wikipedia huggingface dataset:
รายชื่อแหล่งมรดกโลกในประเทศอิตาลี
สถานที่ที่ได้ขึ้นทะเบียนเป็นแหล่งมรดกโลก > แหล่งมรดกโลกทางธรรมชาติ

| สถานที่ | ภาพ | ที่ตั้ง | ประเภท | พื้นที่  (เฮกตาร์) | ปีขึ้นทะเบียน   (พ> ศ./ค.ศ.) | คำบรรยาย | อ้างอิง |
| --- | --- | --- | --- | --- | --- | --- | --- |
| อีโซเลเอโอลีเอ(หมู่เกาะเอโอเลียน) |  | แคว้นซิซิลี 38°29′16.3″N 14°56′44.1″E﻿ / ﻿38.487861°N 14.945583°E﻿ / 38.487861; 14.945583﻿ (Isole Eolie (Aeolian Islands)) | ธรรมชาติ: (viii) | 1,216 | 2543/2000 |  | 908 |
| มอนเตซานจอร์โจ (ร่วมกับสวิตเซอร์แลนด์)  |  | แคว้นลอมบาร์เดีย 45°53′37.0″N 8°54′58.9″E﻿ / ﻿45.893611°N 8.916361°E﻿ / 45.893611; 8.916361﻿ (Monte San Giorgio) | ธรรมชาติ: (viii) | 1,089.34; พื้นที่กันชน 3,207.45 | 2546/2003; เพิ่มเติม 2553/2010 | เขาซานจอร์โจรูปทรงสามเหลี่ยมเป็นสถานที่ขุดพบซากดึกดำบรรพ์ที่ดีที่สุดของสิ่งมีชีวิตทางทะเลจากยุคไทรแอสซิก (245–230 ล้านปีก่อน) | 1090 |
| ป่าบีชโบราณและป่าบีชปฐมภูมิแห่งเทือกเขาคาร์เพเทียนและภูมิภาคอื่นของยุโรป (ร่วมกับโครเอเชีย, เช็กเกีย, มาซิโดเนียเหนือ, บอสเนียและเฮอร์เซโกวีนา, บัลแกเรีย, เบลเยียม, โปแลนด์, ฝรั่งเศส, ยูเครน, เยอรมนี, โรมาเนีย, สเปน, สโลวาเกีย, สโลวีเนีย, สวิตเซอร์แลนด์, ออสเตรีย และแอลเบเนีย) |  | แคว้นคาลาเบรีย, แคว้นบาซีลีคาตา, แคว้นปุลยา, แคว้นอาบรุซโซ, แคว้นลัตซีโย และแคว้นเอมีเลีย-โรมัญญา 42°24′28.7″N 12°12′10.9″E﻿ / ﻿42.407972°N 12.203028°E﻿ / 42.407972; 12.203028﻿ (Ancient and Primeval Beech Forests of the Carpathians and Other Regions of Europe) | ธรรมชาติ: (ix) | 99,947.81; พื้นที่กันชน 296,275.8 | 2550/2007; เพิ่มเติม 2554/2011, 2560/2017, 2564/2021 และ 2566/2023 | ป่าต้นบีชในประเทศอิตาลีได้รับการขึ้นทะเบียนเป็นแหล่งมรดกโลกเมื่อ พ.ศ. 2560 | 1133 |
| ทิวเขาโดโลไมต์ |  | แคว้นฟรียูลี-เวเน็ตเซียจูเลีย, แคว้นเวเนโต และแคว้นเตรนตีโน-อัลโตอาดีเจ 46°36′47.0″N 12°09′47.0″E﻿ / ﻿46.613056°N 12.163056°E﻿ / 46.613056; 12.163056﻿ (The Dolomites) | ธรรมชาติ: (vii), (viii) | 141,902.8; พื้นที่กันชน 89,266.7 | 2552/2009 |  | 1237 |
| เขาเอตนา |  | แคว้นซิซิลี 37°45′07.0″N 14°59′41.5″E﻿ / ﻿37.751944°N 14.994861°E﻿ / 37.751944; 14.994861﻿ (Mount Etna) | ธรรมชาติ: (viii) | 19,237; พื้นที่กันชน 26,220 | 2556/2013 |  | 1427 |
| คาสต์และถ้ำหินเกลือระเหยแห่งเทือกเขาแอเพนไนน์ตอนเหนือ |  | แคว้นเอมีเลีย-โรมัญญา 44°22′47.8″N 10°23′20.1″E﻿ / ﻿44.379944°N 10.388917°E﻿ / 44.379944; 10.388917﻿ (Evaporitic Karst and Caves of Northern Apennines) | ธรรมชาติ: (viii) | 3,680; พื้นที่กันชน 8,348 | 2566/2023 |  | 1692 |
สถานที่ที่ได้ขึ้นบัญชีรายชื่อเบื้องต้น

ประเทศอิตาลีมีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 32 แห่ง
การเลือกตั้งผู้ว่าราชการกรุงเทพมหานคร พ.ศ. 2535

การเลือกตั้งผู้ว่าราชการกรุงเทพมหานคร พ.ศ. 2535 จัดเป็น การเลือกตั้งผู้ว่าราชการกรุงเทพมหานคร เป็นครั้งที่ 4 สืบเนื่องจากการลาออกจากตำแหน่ง ก่อนหมดวาระ ผู้ว่าราชการกรุงเทพมหานคร ของ พลตรี จำลอง ศรีเมือง เพื่อลงสมัครรับเลือกตั้งเป็นสมาชิกสภาผู้แทนราษฎรกรุงเทพมหานคร ใน การเลือกตั้ง มีนาคม 2535 เมื่อวันที่ 21 มกราคม 2535 จึงจัดให้มีการเลือกตั้ง ผู้ว่าราชการกรุงเทพมหานคร ในวันที่ 19 เมษายน พ.ศ. 2535
สถานการณ์ก่อนการเลือกตั้ง

สืบเนื่องจาก การลาออกจากตำแหน่ง ก่อนหมดวาระ ผู้ว่าราชการกรุงเทพมหานคร ของ พลตรี จำลอง ศรีเมือง เพื่อลงสมัครรับเลือกตั้งเป็นสมาชิกสภาผู้แทนราษฎรกรุงเทพมหานคร ใน การเลือกตั้ง มีนาคม 2535 ในส่วนของ พรรคพลังธรรม เมื่อวันที่ 21 มกราคม 2535 จึงเห็นสมควร จัดให้มีการเลือกตั้ง ผู้ว่าราชการกรุงเทพมหานคร เสียใหม่ โดยกำหนดจัดการเลือกตั้ง ในวันที่ 19 เมษายน 2535
ผู้สมัครรับเลือกตั้ง

ในการเลือกตั้งครั้งนี้ มีผู้สมัครลงรับเลือกตั้งทั้งหมด 19 คน ทั้งที่สังกัดพรรคการเมืองและไม่สังกัดพรรคการเมือง โดยมีผู้สมัครที่น่าสนใจ อาทิ:
วรัญชัย โชคชนะ (ผู้สมัครอิสระ) – นักกิจกรรมทางการเมือง (หมายเลข 1)
ประทีป เสียงหวาน (ผู้สมัครอิสระ) – สมาชิกสมัชชาแห่งชาติ (2516) อดีตนายกสมาคมสามล้อเครื่อง (หมายเลข 2)
พิจิตต รัตตกุล (พรรคประชาธิปัตย์) – อดีต รัฐมนตรีช่วยว่าการกระทรวงวิทยาศาสตร์ เทคโนโลยี และ พลังงาน และ สมาชิกสภาผู้แทนราษฎรกรุงเทพมหานคร (2526-2531) (หมายเลข 3)
นายแพทย์ บุญเทียม เขมาภิรัตน์  (ผู้สมัครอิสระ) – อดีต รัฐมนตรีช่วยว่าการกระทรวงคมนาคม สมัยรัฐบาล พลเอก เปรม ติณสูลานนท์ และ สมาชิกสภาผู้แทนราษฎรกรุงเทพมหานคร (2522-2531) (หมายเลข 4)
สมิตร สมิทธินันท์ (ผู้สมัครอิสระ) – นักกิจกรรมทางการเมือง (หมายเลข 7)
ร้อยเอก กฤษฎา อรุณวงษ์ ณ อยุธยา (พรรคพลังธรรม) – รองผู้ว่าราชการกรุงเทพมหานคร ฝ่ายโยธา (2533-2535) อดีต คณบดี คณะสถาปัตยกรรมศาสตร์ จุฬาลงกรณ์มหาวิทยาลัย (หมายเลข 9)
พลอากาศเอก สมมต สุนทรเวช (พรรคประชากรไทย) – ข้าราชการบำนาญทหารอากาศ (หมายเลข 10)
มติ ตั้งพานิช (พรรคความหวังใหม่) – อดีตนายกสมาคมสถาปนิกสยามในพระบรมราชูปถัมภ์ (หมายเลข 15)
คุณหญิง กนก สามเสน วิล (ผู้สมัครอิสระ) – สมาชิกสภาผู้แทนราษฎรกรุงเทพมหานคร (2526) (หมายเลข 17)
ผลการเลือกตั้ง

ผลการเลือกตั้งผู้ว่าราชการกรุงเทพมหานคร พ.ศ. 2535
| หมายเลข | ผู้สมัคร | สังกัด | คะแนนเสียง |
| --- | --- | --- | --- |
| 9 | ร้อยเอก กฤษฎา อรุณวงษ์ ณ อยุธยา | พรรคพลังธรรม | 363,668 |
| 3 | พิจิตต รัตตกุล | พรรคประชาธิปัตย์ | 305,740 |
| 10 | พลอากาศเอก สมมต สุนทรเวช | พรรคประชากรไทย | 70,058 |
| 15 | มติ ตั้งพานิช | พรรคความหวังใหม่ | 3,685 |
| 4 | นายแพทย์ บุญเทียม เขมาภิรัตน์ | ผู้สมัครอิสระ | 2,943 |
| 7 | สมิตร สมิทธินันท์ | ผู้สมัครอิสระ | 1,138 |
| 2 | ประทีป เสียงหวาน | ผู้สมัครอิสระ | 1,133 |
| 8 | บุญญสิฐ สอนชัด | ผู้สมัครอิสระ | 1,133 |
| 11 | ชูชาติ มีสัตย์ | ผู้สมัครอิสระ | 799 |
| 1 | วรัญชัย โชคชนะ | ผู้สมัครอิสระ | 734 |
| 17 | คุณหญิง กนก สามเสน วิล | ผู้สมัครอิสระ | 717 |
| 5 | ถวิล วิสุทธจินดา | ผู้สมัครอิสระ | 607 |
| 19 | อุลิต สดุดี | ผู้สมัครอิสระ | 465 |
| 6 | ไอศูรย์ หมั่นรักเรียน | ผู้สมัครอิสระ | 295 |
| 16 | ไพบูลย์ จันทรมงคล | ผู้สมัครอิสระ | 275 |
| 14 | ประสาน ภู่ปั้น | ผู้สมัครอิสระ | 170 |
| 18 | แดน เวลาดี | ผู้สมัครอิสระ | 156 |
| 13 | ผนึก ธัญรส | ผู้สมัครอิสระ | 151 |
| 12 | โพธิแก้ว หอธรรมรัตน์ | ผู้สมัครอิสระ | 116 |
| รวมคะแนนเสียงที่ให้ผู้สมัครทั้งหมด | รวมคะแนนเสียงที่ให้ผู้สมัครทั้งหมด | รวมคะแนนเสียงที่ให้ผู้สมัครทั้งหมด | 756,983 |
| บัตรเสีย | บัตรเสีย | บัตรเสีย | N/A |
| รวม | รวม | รวม | 756,983 |
ข้อมูล:
ปฏิกิริยาหลังจากการเลือกตั้ง

ผลการเลือกตั้ง ปรากฏว่า ร.อ.กฤษฎา จากการสนับสนุนของ พล.ต.จำลอง ที่ก่อนหน้านั้นในการเลือกตั้งทั่วไป พรรคพลังธรรมได้รับการเลือกตั้งอย่างถล่มทลายในพื้นที่กรุงเทพมหานคร ได้รับเลือกตั้งไปด้วยคะแนนเสียง 363,668 คะแนน ได้ดำรงตำแหน่งผู้ว่าราชการกรุงเทพมหานครไป แต่ทว่าการเลือกตั้งครั้งนี้มีผู้มาใช้สิทธิเพียงแค่ร้อยละ 23.02 เท่านั้น ซึ่งนับว่าน้อยมาก
บรรณานุกรม

เกษตรศิริ, ชาญวิทย์ (March 2012). กาลานุกรมสยามประเทศไทย 2485-2545. โพสต์บุ๊กส์. ISBN 974-228-070-3.
| ด ค กการเลือกตั้งผู้ว่าราชการกรุงเทพมหานคร |
| --- | --- |
 2518  2528  2533  2535  2539  2543  2547  2551  2552  2556  2565  ครั้งถัดไป
ถั่วแระ

ถั่วแระต้มเกลือ
ถั่วแระ หรือ เอดามาเมะ (ญี่ปุ่น: 枝豆; โรมาจิ: edamame) คือถั่วเหลืองที่เก็บเกี่ยวพร้อมกับกิ่งในขณะที่ยังเป็นสีเขียวและยังไม่สุก แล้วนำมาต้มและรับประทาน
วิธีการใช้รับประทาน

โดยทั่วไปจะต้มเกลือแล้วรับประทาน นอกจากนำไปต้มกับเกลือแล้ว ยังสามารถทำเป็นคากิอาเงะ ของผัด หรือของเคี่ยว
วิธีการใช้รับประทาน > ซุนดะ

ถั่วแระต้มแล้วบดเป็นก้อนใช้ทำเป็นซุนดะโมจิซึ่งเป็นหนึ่งในขนมท้องถิ่นของภูมิภาคโทโฮกุ โดยเฉพาะในจังหวัดมิยางิ ยามางาตะ อากิตะ และอิวาเตะ
ต้นถั่วเหลืองที่ยังไม่สุก
ถั่วแระที่ใช้เป็นอาหารรับประทานเล่นคู่กับเบียร์
วิทยาลัยพณิชยการเชตุพน สถาบันการอาชีวศึกษากรุงเทพมหานคร

| --- | --- |

คติพจน์: การศึกษาเพื่อพัฒนาอาชีพและสังคม
ประเภท: วิทยาเขต ในกำกับของสถาบันการอาชีวศึกษากรุงเทพมหานคร
ที่ตั้ง: 126 ถนนประชาอุทิศ แขวงราษฎร์บูรณะ เขตราษฎร์บูรณะ กรุงเทพมหานคร 10140
เว็บไซต์: http://www.chetupon.ac.th
วิทยาลัยพณิชยการเชตุพน (Chetupon Commercial College)  เป็นวิทยาลัยด้านพณิชยกรรมและบริหารธุรกิจ สังกัดสถาบันการอาชีวศึกษากรุงเทพมหานคร ตั้งอยู่ในเขตราษฎร์บูรณะ กรุงเทพมหานคร โดยเปิดสอน 3 หลักสูตร คือ ปวช., ปวส. และปริญญาตรี (ต่อเนื่อง)
ประวัติวิทยาลัย > ดอกแก้วเจ้าจอม

สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงปลูกต้นแก้วเจ้าจอมไว้เป็นที่ระลึกในบริเวณวิทยาลัย เนื่องในวโรกาสเสด็จพระราชดำเนินทรงเปิดอาคารเรียนหลังที่ 4 และสมาคมศิษย์เก่าพณิชยการเชตุพน เมื่อวันที่ 15 สิงหาคม พ.ศ. 2520
หลักสูตร

ปัจจุบันวิทยาลัยพณิชยการเชตุพนได้เปิดสอนในระดับประกาศนียบัตรวิชาชีพ (ปวช.), ประกาศนียบัตรวิชาชีพชั้นสูง (ปวส.) และปริญญาตรี เทคโนโลยีบัณฑิต (ต่อเนื่อง)
หลักสูตร > ระดับประกาศนียบัตรวิชาชีพ (ปวช.) > ประเภทวิชาพาณิชยกรรม

• สาขาวิชาการบัญชี
• สาขาวิชาการตลาด
• สาขาวิชาการเลขานุการ
• สาขาวิชาคอมพิวเตอร์ธุรกิจ
• สาขาวิชาธุรกิจค้าปลีก
• สาขาวิชาคอมพิวเตอร์กราฟิก
หลักสูตร > ระดับประกาศนียบัตรวิชาชีพ (ปวช.) > ประเภทวิชาการโรงแรมและบริการ

• สาขาวิชาการโรงแรม
หลักสูตร > ระดับประกาศนียบัตรวิชาชีพ (ปวช.) > ประเภทวิชาศิลปกรรม

• สาขาวิชาคอมพิวเตอร์กราฟิก
หลักสูตร > ระดับประกาศนียบัตรวิชาชีพชั้นสูง (ปวส.) > ประเภทวิชาบริหารธุรกิจ

• สาขาวิชาการบัญชี
• สาขาวิชาการตลาด
• สาขาวิชาการเลขานุการ
• สาขาวิชาคอมพิวเตอร์ธุรกิจ
• สาขาวิชาการจัดการธุรกิจค้าปลีก
หลักสูตร > ระดับประกาศนียบัตรวิชาชีพชั้นสูง (ปวส.) > ประเภทวิชาบริหารอุตสาหกรรมการท่องเที่ยวและการโรงแรม

• สาขาวิชาธุรกิจโรงแรม
หลักสูตร > ระดับประกาศนียบัตรวิชาชีพชั้นสูง (ปวส.) > ประเภทวิชาศิลปกรรม

• สาขาวิชาคอมพิวเตอร์กราฟิก
หลักสูตร > ระดับปริญญาตรี เทคโนโลยีบัณฑิต

• คณะวิชาบริหารธุรกิจ สาขาวิชาการบัญชี  (2 ปีต่อเนื่อง)
• คณะวิชาบริหารธุรกิจ สาขาวิชาการตลาด  (2 ปีต่อเนื่อง)
• คณะวิชาบริหารอุตสาหกรรมการท่องเที่ยวและการโรงแรม สาขาวิชาการโรงแรมและการบริการ  (2 ปีต่อเนื่อง)
อาคารเรียน

พื้นที่ทั้งหมด 14 ไร่ 2 งาน 59 ตารางวา
อาคาเรียนของวิทยาลัยมีทั้งหมด 8 อาคาร ประกอบไปด้วย
อาคาร 1 อาคารสำนักงานบริหาร และอาคารเรียนแผนกวิชาการบัญชี
อาคาร 2 อาคารเรียนแผนกวิชาสามัญสัมพันธ์
อาคาร 3 อาคารเรียนแผนกวิชาการตลาดและแผนกวิชาธุรกิจค้าปลีก
อาคาร 4 อาคารเรียนแผนกวิชาคอมพิวเตอร์ธุรกิจและการบัญชี
อาคาร 5 ห้องสมุด, ห้องประชุม 1 (โสตทัศนศึกษา), โรงฝึกพลศึกษา (โรงยิม) และศูนย์การเรียนรู้ภาษาต่างประเทศ
อาคาร 6 อาคารเรียนแผนกวิชาเลขานุการและแผนกการโรงแรม, อาคารปฏิบัติการทักษะทางเลขานุการ, ห้องคอมพิวเตอร์แผนกวิชาเลขานุการ, ห้องเรียนจัดการสัมมนา, ห้องพิมพ์ดีด และห้องถอดข้อความ
อาคาร 7 หอประชุมเฉลิมพระเกียรติ
อาคาร 8 อาคารเรียนคณะวิชาอุตสาหกรรมการท่องเที่ยวและการโรงแรม
Rover Den คูหาลูกเสือ - เนตรนารีวิสามัญ วิทยาลัยพณิชยการเชตุพน
อาคารประชุมอเนกประสงค์
ผู้อำนวยการ อดีต - ปัจจุบัน

| 0 | 1 | 2 |
| --- | --- | --- |
| ชื่อ - นามสกุล | เริ่มดำรงตำแหน่ง | สิ้นสุดการดำรงตำแหน่ง |
| นายบัณฑิต บุญยาคม | 1 มิถุนายน พ.ศ. 2500 | 1 เมษายน พ.ศ. 2511 |
| นายสุพจน์ สุขกมล | 1 เมษายน พ.ศ. 2511 | 15 กุมภาพันธ์ พ.ศ. 2520 |
| คุณหญิงชูศรี เมาลานนท์ | 16 กุมภาพันธ์ พ.ศ. 2520 | 30 กันยายน พ.ศ. 2527 |
| นายสมยงค์ อาจจำนงค์ | 1 ตุลาคม พ.ศ. 2527 | 30 กันยายน พ.ศ. 2538 |
| นางณัฐศุภางค์ นพคุณ | 30 พฤศจิกายน พ.ศ. 2538 | 30 กันยายน พ.ศ. 2542 |
| นางสุมาลี จุลเจิม | 18 ตุลาคม พ.ศ. 2542 | 1 เมษายน พ.ศ. 2547 |
| นางทัศนียา รัตนเศรษฐ | 25 พฤศจิกายน พ.ศ. 2547 | 5 มกราคม พ.ศ. 2548 |
| นางพรพรรณ สงพะโยม | 11 มีนาคม พ.ศ. 2548 | 30 กันยายน พ.ศ. 2552 |
| นายบุญส่ง จำปาโพธิ์ | 26 พฤศจิกายน พ.ศ. 2552 | 29 กรกฎาคม พ.ศ. 2554 |
| ดร.ชมพูนุช บัวบังศร | 1 สิงหาคม พ.ศ. 2554 | 1 สิงหาคม พ.ศ. 2558 |
| ดร.ชัยฤทธิ์ แสงสว่าง | 1 สิงหาคม พ.ศ. 2558 | พ.ศ. 2562 |
| นางสาวธิติมา โรจน์วัชราภิบาล | พ.ศ. 2562 | ปัจจุบัน |
แหล่งข้อมูลอื่น

เว็บไซต์วิทยาลัยพณิชยการเชตุพน เก็บถาวร 2016-03-31 ที่ เวย์แบ็กแมชชีน
| ด ค กหน่วยงานในสถาบันการอาชีวศึกษากรุงเทพมหานคร |
| --- | --- |
สาขาวิชา:  เทคโนโลยีการก่อสร้าง  คอมพิวเตอร์ธุรกิจ 
วิทยาเขต:  ศูนย์กลางเทคนิคราชสิทธาราม  ช่างทองหลวง  การอาชีพกาญจนาภิเษกหนองจอก  เทคนิคกาญจนาภิเษกมหานคร  เทคนิคดอนเมือง  เทคนิคดุสิต  เทคนิคมีนบุรี  พณิชยการเชตุพน  พณิชยการบางนา  พณิชยการธนบุรี  พณิชยการอินทราชัย  อาชีวศึกษาเสาวภา  อาชีวศึกษาธนบุรี 
อื่น ๆ:  อาชีวศึกษาบัณฑิต 
 หมวดหมู่  โครงการ  สถานีย่อย
สมาคมผู้จัดพิมพ์และผู้จำหน่ายหนังสือแห่งประเทศไทย

สัญลักษณ์ สมาคมผู้จัดพิมพ์และผู้จำหน่ายหนังสือแห่งประเทศไทย
สมาคมผู้จัดพิมพ์และผู้จำหน่ายหนังสือแห่งประเทศไทย หรือ ส.พ.จ.ท. (The Publishers and Booksellers Association of Thailand; PUBAT) เป็นองค์กรศูนย์กลางของผู้จัดพิมพ์และผู้จำหน่ายหนังสือในประเทศไทย ผู้ร่วมจัดงานสัปดาห์หนังสือแห่งชาติ ควบคู่กับงานสัปดาห์หนังสือนานาชาติ รวมถึงงานมหกรรมหนังสือระดับชาติ เป็นประจำทุกปี
ประวัติ

สมาคมผู้จัดพิมพ์และผู้จำหน่ายหนังสือแห่งประเทศไทย ริเริ่มขึ้นเมื่อปี พ.ศ. 2502 โดยนักวิชาการด้านการศึกษากลุ่มหนึ่ง ประกอบด้วย หม่อมหลวงมานิจ ชุมสาย, อภัย จันทวิมล, กำธร สถิรกุล เป็นต้น มีความเห็นว่าสำนักพิมพ์ทั้งหลาย ต่างก็ดูแลตัวเองเป็นหลัก ไม่มีการรวมตัวกันอย่างจริงจัง จึงไม่อาจพัฒนากิจการพิมพ์ของประเทศไทยให้ทัดเทียมกับนานาชาติได้ ม.ล.มานิจ ซึ่งเป็นผู้ประกอบการโรงพิมพ์อยู่ด้วย จึงมีแนวคิดว่าจะเป็นคนกลาง โดยเชิญชวนจิตต์ แพร่พานิช เจ้าของกิจการสำนักพิมพ์แพร่พิทยาที่มีชื่อเสียงในขณะนั้น กับชัย จิตติเดชารักษ์ ผู้จัดจำหน่ายหนังสือรายใหญ่ในขณะนั้น มาร่วมกันก่อตั้งสมาคมฯ ขึ้นเมื่อปี พ.ศ. 2503
ทำเนียบนายกสมาคมฯ

หม่อมหลวงมานิจ ชุมสาย (พ.ศ. 2503 – พ.ศ. 2525 และ พ.ศ. 2528 – พ.ศ. 2529)
ธรรมนูญ เรืองศิลป์ จากสำนักพิมพ์เรืองศิลป์ (พ.ศ. 2525)
วาทิน ตันตินิรันดร์ จากสำนักพิมพ์ปาณยา (พ.ศ. 2526)
นงเยาว์ ทวีวัฒนสาร จากสำนักพิมพ์รวมสาส์น (พ.ศ. 2527)
วิริยะ สิริสิงห จากสำนักพิมพ์ชมรมเด็ก (พ.ศ. 2530 – พ.ศ. 2533, พ.ศ. 2536 – พ.ศ. 2537 (รักษาการ), พ.ศ. 2538 – พ.ศ. 2539)
สมหมาย สีมากุล จากศูนย์หนังสือกรุงเทพ (พ.ศ. 2533 – พ.ศ. 2535)
นิดดา หงษ์วิวัฒน์ จากสำนักพิมพ์แสงแดด (พ.ศ. 2539 – พ.ศ. 2543)
สุวดี จงสถิตย์วัฒนา จากบริษัท นานมีบุ๊คส์ จำกัด (พ.ศ. 2543 – มิถุนายน พ.ศ. 2546)
ธนะชัย สันติชัยกูล จาก บริษัท เนชั่นมัลติมีเดียกรุ๊ป จำกัด (มหาชน) (กรกฎาคม พ.ศ. 2546 – มิถุนายน พ.ศ. 2550)
ริสรวล อร่ามเจริญ จากบริษัท แปลนฟอร์คิดส์ จำกัด (กรกฎาคม พ.ศ. 2550 – มิถุนายน พ.ศ. 2554)
วรพันธ์ โลกิตสถาพร จากบริษัท สถาพรบุ๊คส์ จำกัด (กรกฎาคม พ.ศ. 2554 – ปัจจุบัน)
กิจกรรมของสมาคมฯ > กิจกรรมภายในประเทศ

เป็นผู้จัดงานสัปดาห์หนังสือแห่งชาติ และ งานสัปดาห์หนังสือนานาชาติ ร่วมกับ คณะกรรมการพัฒนาหนังสือแห่งชาติ และ กรมวิชาการ กระทรวงศึกษาธิการ
เป็นผู้จัดงานมหกรรมหนังสือและสื่อการศึกษาระดับชาติ ร่วมกับ สมาพันธ์องค์กรเพื่อพัฒนาหนังสือและการอ่าน
เป็นผู้จัดงานมหกรรมหนังสือสู่ภูมิภาค
เป็นผู้จัดการอบรมสัมมนา เพื่อให้ความรู้แก่สมาชิก
เป็นผู้จัดตั้งมูลนิธิหนังสือเพื่อเด็ก
กิจกรรมของสมาคมฯ > กิจกรรมในต่างประเทศ

เข้าร่วมงานแสดงหนังสือในต่างประเทศ เช่น ไต้หวัน, ประเทศอิตาลี, ญี่ปุ่น, สหรัฐอเมริกา, ประเทศเกาหลีใต้, ประเทศเยอรมนี เป็นต้น
เป็นสมาชิกในองค์กรระหว่างประเทศ ดังนี้ Asian Pacific Publishers Association (APPA), International Publishers Association (IPA) และ International Board on Books for Young People (IBBY)
แหล่งข้อมูลอื่น

สมาคมผู้จัดพิมพ์และผู้จำหน่ายหนังสือแห่งประเทศไทย
Thailand Book Fair
งานสัปดาห์หนังสือแห่งชาติ และ งานสัปดาห์หนังสือนานาชาติ
งานมหกรรมหนังสือและสื่อการศึกษาระดับชาติ เก็บถาวร 2007-04-01 ที่ เวย์แบ็กแมชชีน
ยูจิ คาคุ

| ยูจิ คาคุ 賀来ゆうじ |
| --- | --- |
สัญชาติ: ญี่ปุ่น 
สาขา: Manga artist
ผลงานโดดเด่น: สุขาวดีอเวจี
ร่วมงานกับ: ทัตสึกิ ฟูจิโมโตะ
ยูจิ คาคุ หรือ ยูจิ คากุ (ญี่ปุ่น: 賀来ゆうじ, โรมาจิ: Kaku Yūji) เป็นนักวาดมังงะชาวญี่ปุ่น เดิมทีเคยเป็นบรรณาธิการ คาคุเริ่มทำงานเป็นนักวาดมังงะในปี 2009 ด้วยผลงานวันช็อต Memory Customs ที่ตีพิมพ์ในนิตยสาร จัมพ์สแควร์ ในปี 2013 เขาเปิดตัวซีรีส์แรกของเขาชื่อ Fantasma หลังจากทำงานเป็นผู้ช่วยของ ทัตสึกิ ฟูจิโมโตะ คาคุได้เปิดตัวซีรีส์ที่สองของเขา สุขาวดีอเวจี ในนิตยสาร โชเน็งจัมป์+ ซึ่งได้กลายเป็นมังงะที่ได้รับความนิยมสูงสุดในแพลตฟอร์ม และได้รับการดัดแปลงเป็นอนิเมะในปี 2023
ประวัติ

ตั้งแต่ยังเด็ก คาคุมักจะใช้เวลาในการวาดภาพและฝึกฝนดาบกับลูกพี่ลูกน้องของเขา ทาเคชิ สึรุโนะ โดยสึรุโนะรู้สึกว่าประสบการณ์นี้อาจมีอิทธิพลต่อผลงานของคาคุในภายหลัง คาคุเริ่มเข้าสู่วงการมังงะในปี 2007 ในฐานะบรรณาธิการของ วีคลี่ โชเน็ง แชมเปี้ยน หลังจากออกจาก อากิตะ ในปี 2008 เขาได้เขียนวันช็อตชื่อ Memory Customs ซึ่งได้รับการตีพิมพ์ในนิตยสาร จัมพ์สแควร์ ในปี 2009 และต่อมาได้รับการยกย่องเป็นพิเศษในงาน จัมพ์ สแควร์ คอมิกส์ แกรนด์ พรีซ์ ในปี 2013 คาคุเริ่มเปิดตัวซีรีส์แรกของเขา Fantasma [ja] ที่ตีพิมพ์ใน จัมพ์สแควร์ จนถึงปีถัดมา จากปี 2016 ถึง 2018 คาคุทำงานเป็นผู้ช่วยให้กับ ทัตสึกิ ฟูจิโมโตะ ในผลงานเรื่อง Fire Punch
ในปี 2018 คาคุเริ่มตีพิมพ์เรื่อง สุขาวดีอเวจี บนเว็บไซต์ โชเน็งจัมป์+ โดยมังงะเรื่องนี้ตีพิมพ์ยาวจนถึงปี 2021 ซีรีส์นี้ได้รับความนิยมอย่างรวดเร็ว ภายในเดือนสิงหาคม 2018 มังงะเรื่องนี้กลายเป็นซีรีส์ที่ได้รับความนิยมสูงสุดบน โชเน็งจัมป์+ ในปีเดียวกันนี้ มังงะยังได้รับการจัดอันดับที่ 11 ในสาขามังงะเว็บของรางวัล เน็กซ์ มังงะ อะวอร์ดส์ ในการจัดอันดับของ โคโนะ มังงะ กา ซุโกอิ! ปี 2019 ซีรีส์นี้เป็นหนึ่งในสามเรื่องที่ได้รับการจัดอันดับที่ 16 ร่วมในรายการมังงะยอดนิยมสำหรับผู้อ่านชาย อีกทั้งยังมีการผลิตเป็น อนิเมะ อีกด้วย ในปี 2021 คาคุเริ่มตีพิมพ์เรื่อง อสุรายากูซ่า ในนิตยสาร โชเน็งจัมป์รายสัปดาห์ และดำเนินการตีพิมพ์จนถึงปี 2022
ผลงาน > วันซ็อต

Memory Customs (おもいで税関, Omoide Zeikan) (2009) (ตีพิมพ์ใน จัมพ์สแควร์)
Jailbreak Princess (脱獄姫, Datsugoku Hime) (2016) (ตีพิมพ์ใน Jump SQ. Crown)
ผลงาน > ซีรีส์การ์ตูน

Fantasma [ja] (2013–2014) (ตีพิมพ์เป็นตอนใน จัมพ์สแควร์)
สุขาวดีอเวจี (地獄楽, Jigokuraku) (2018–2021) (ตีพิมพ์เป็นตอนใน โชเน็งจัมป์+)
อสุรายากูซ่า (アヤシモン) (2021–2022) (ตีพิมพ์เป็นตอนใน โชเน็งจัมป์รายสัปดาห์)
แหล่งข้อมูลอื่น

ยูจิ คาคุ  ที่เครือข่ายข่าวอนิเมะ
สงวน สุวรรณศรี

| พระคุณเจ้าฟรังซิสเซเวียร์ สงวน สุวรรณศรี |
| --- | --- |


มุขนายกมิสซังจันทบุรี
ดำรงตำแหน่ง 22 มกราคม ค.ศ. 1953 – 3 กรกฎาคม ค.ศ. 1971
ก่อนหน้า: ยาโกเบ แจง เกิดสว่าง
ถัดไป: ลอเรนซ์ เทียนชัย สมานจิต
 
ข้อมูลส่วนบุคคล
เกิด: 01 ธันวาคม ค.ศ. 1909(1909-12-01) นครนายก
เสียชีวิต: 22 กรกฎาคม ค.ศ. 1983(1983-07-22) (73 ปี) โรงพยาบาลเซนต์หลุยส์ กรุงเทพฯ
เชื้อชาติ: ไทย
ศาสนา: คริสต์นิกายโรมันคาทอลิก
บุพการี: ตงสุน เฮา (บิดา) อิ๊วเกียว เฮา (มารดา)
ที่อยู่อาศัย: สำนักมิสซังจันทบุรี
เว็บไซต์: http://www.chandiocese.org/

พระคุณเจ้าฟรังซิสเซเวียร์ สงวน สุวรรณศรี มุขนายกองค์ที่ 2 แห่งเขตมิสซังจันทบุรี ได้รับแต่งตั้งเป็นมุขนายกเกียรตินามแห่งเอโนอันดา (Oenoanda) เมื่อวันที่ 8 มกราคม ค.ศ. 1953 โดยสมเด็จพระสันตะปาปาปิอุสที่ 12 ปฏิบัติหน้าที่ผู้แทนพระสันตะปาปาปกครองเขตมิสซังจันทบุรี โดยเข้ารับการอภิเษกจากพระสมณทูตจอห์น จาร์ลัท ดูลี ณ อาสนวิหารอัสสัมชัญ บางรัก กรุงเทพฯ ในวันที่ 22 เมษายน ค.ศ. 1953
ภายหลังได้รับแต่งตั้งเป็นมุขนายกประจำมุขมณฑลเขตมิสซังจันทบุรีอย่างเป็นทางการเมื่อวันที่ 18 ธันวาคม ค.ศ.1965
บั้นปลายชีวิต ท่านได้ลาเกษียณและได้รับแต่งตั้งเป็นมุขนายกเกียรตินามแห่งเออซี (Urci) และมุขนายกกิตติคุณเขตมิสซังจันทบุรีในวันที่ 3 เมษายน ค.ศ. 1970
ชีวิตวัยเยาว์

พระคุณเจ้าฟรังซิสเซเวียร์ สงวน สุวรรณศรี เกิดเมื่อวันที่ 1 ธันวาคม ค.ศ. 1909 ตำบลเสาวภาผ่องศรี อำเภอองครักษ์ จังหวัดนครนายก เป็นสัตบุรุษโบสถ์พระผู้ไถ่ เสาวภา
การศึกษา > ภายในประเทศ

โรงเรียนคริสตสงเคราะห์ เสาวภา นครนายก
เซมินารีพระหฤทัย บางช้าง สมุทรสงคราม (โดยการสนับสนุนของบาทหลวงดือรังด์ อธิการโบสถ์พระวิสุทธิวงศ์ ลำไทร)
การศึกษา > ต่างประเทศ

ค.ศ. 1930-1936 ศึกษาต่อสาขาปรัชญา และเทวศาสตร์ที่มหาวิทยาลัยปรอปากันดา ฟีเด กรุงโรม ประเทศอิตาลี
การทำงาน

9 กุมภาพันธ์ ค.ศ. 1936 รับศีลอนุกรมเป็นบาทหลวง โดยพระคาร์ดินัล มาร์แคตตี ซัลเวคชานี
ค.ศ. 1937-1940  ผู้ช่วยอธิการโบสถ์นักบุญเทเรซา เวียงป่าเป้า จังหวัดเชียงใหม่
ค.ศ. 1940-1944 ผู้ช่วยอธิการโบสถ์กาลหว่าร์ กรุงเทพฯ
ค.ศ. 1940 ดูแลโบสถ์นักบุญอันนา ท่าจีน สมุทรสาคร และ รักษาการอธิการโบสถ์อัครเทวดามีคาแอล ปราจีนบุรี (แทนบาทหลวงแปร์รัวย์)
ค.ศ. 1942 ดูแลโบสถ์อัครเทวดาราฟาแอล ปากน้ำ สมุทรปราการ
ค.ศ. 1944-1946  อธิการเซมินารีพระหฤทัย ศรีราชา ชลบุรี
ค.ศ. 1945-1946  รักษาการอธิการโบสถ์พระหฤทัย ศรีราชา ชลบุรี (แทนคุณพ่อดือรังด์)
ค.ศ. 1946-1953  อธิการโบสถ์พระหฤทัย ศรีราชา ชลบุรี
โทษคดีกบฏและการถูกตัดสินจำคุก

ในปี ค.ศ. 1941 ช่วงสงครามโลกครั้งที่สอง โบสถ์ที่จังหวัดปราจีนบุรีไม่มีบาทหลวง เพราะบาทหลวงแปร์รัวอธิการโบสถ์รับคำสั่งให้เข้ากรุงเทพฯ ฐานเป็นคนต่างด้าว พระคุณเจ้าเรอเน แปร์รอส จึงมอบหมายให้คุณพ่อสงวนให้ไปเตรียมสัตบุรุษแก้บาป รับศีลในโอกาสฉลองคริสต์มาส
ด้วยความกังขาของฝ่ายตำรวจต่อตัวบาทหลวงสงวน (ในเวลานั้น) ถึงความเกี่ยวพันกับฝรั่งเศส ที่สุดท่านถูกจับกุมพร้อมกับบาทหลวงมีแชล ส้มจีน อธิการโบสถ์อารักขเทวดา โคกวัด ฐานฉายไฟนำทางเครื่องบินศัตรู เป็นการกบฏภายในและภายนอกประเทศ แต่ได้รับปล่อยตัวในภายหลังเนื่องจากสืบทราบว่าเป็นการใส่ความ
การปกครองเขตมิสซังจันทบุรีและดำรงตำแหน่งมุขนายก

หลังเสร็จสิ้นการเข้าเงียบคณะบาทหลวงที่ศรีราชาเมื่อวันที่ 28 มกราคม ค.ศ. 1952 พระคุณเจ้าฟรังซิสเซเวียร์ สงวน สุวรรณศรี ได้รับโทรเลขจากกรุงโรม ส่งผ่านมาทางฮานอย ซึ่งเลขานุการประจำสำนักเอกอัครสมณทูต โทรเลขส่งข่าวด่วนต่อมายังท่านสมณทูตขณะเดินทางไปจังหวัดนครพนม เพื่อเยี่ยมเยียนเขตมิสซังท่าแร่-หนองแสง ความว่า
พระสันตะปาปาแต่งตั้งคุณพ่อเป็นบิชอปแห่งเอโนอันดา ผู้แทนพระสันตะปาปาประจำมิสซังจันทบุรี โปรดโทรเลขยอมรับไปยังสำนักสมณทูต

ขอแสดงความยินดี และ อวยพร
ดูลี่
ในวันที่ 8 มกราคม ค.ศ. 1953 คุณพ่อสงวน สุวรรณศรี ได้รับแต่งตั้งเป็นมุขนายกเกียรตินามแห่งเอโนอันดา ผู้แทนพระสันตะปาปาเขตปกครองมิสซังจันทบุรี จากสมเด็จพระสันตะปาปาปิอุสที่ 12 และเมื่อวันที่ 22 เมษายน ค.ศ. 1953 ณ อาสนวิหารอัสสัมชัญ กรุงเทพฯ พระคุณเจ้าฟรังซิสเซเวียร์ สงวน สุวรรณศรี ก็ได้เข้ารับพิธีอภิเษกเป็นมุขนายก โดยพระสมณทูตจอห์น จาร์ลัท ดูลี ร่วมกับพระคุณเจ้าหลุยส์ โชแรง และพระคุณเจ้าเกลาดีอุส บาเยต์
พระคุณเจ้าฟรังซิสเซเวียร์ สงวน สุวรรณศรี ปกครองเขตมิสซังจันทบุรีจนถึงปี ค.ศ. 1970 จึงขอลาจากหน้าที่ เนื่องจากสุขภาพ ต้องพักรักษาตัวตลอดมาจนถึงวาระสุดท้าย รวมเวลาที่ปฏิบัติภารกิจในฐานะมุขนายกประจำมุขมณฑลถึง 17 ปี
พิธีปลงศพ

พระคุณเจ้าฟรังซิสเซเวียร์ สงวน สุวรรณศรี มรณภาพที่โรงพยาบาลเซนต์หลุยส์ กรุงเทพฯ ในวันที่ 24 กรกฎาคม ค.ศ. 1983 เวลา 20.10 น. สิริอายุ 74 ปี
พินัยกรรมของท่านตอนหนึ่งระบุว่า "งานศพของท่านอย่าได้หรูหราใหญ่โต ดอกไม้-พวงหรีด เทียน ให้ใช้แต่น้อย..." และ "...ข้าพเจ้ากราบขอโทษทุกคน ที่ข้าพเจ้าได้ทำผิด หรือคิดว่าข้าพเจ้า ทำผิด และกรุณาสวดอุทิศให้ข้าพเจ้าบ้าง" ตลอดจนความศรัทธาของท่านต่อแม่พระ ท่านสั่งไว้ว่าขอให้เอารูปแม่พระตั้งไว้ที่ศพ แทนรูปของท่านเอง
แหล่งข้อมูลอื่น

สังฆมณฑลจันทบุรี
หอจดหมายเหตุอัครสังฆมณฑลกรุงเทพฯ
ลำดับขั้นของสังฆมณฑลในประเทศไทย
| ก่อนหน้า |  | สงวน สุวรรณศรี |  | ถัดไป |
| --- | --- | --- | --- | --- |
| ยาโกเบ แจง เกิดสว่าง |  | มุขนายกมิสซังโรมันคาทอลิกจันทบุรี   (ค.ศ. 1953 - ค.ศ. 1971) |  | ลอเรนซ์ เทียนชัย สมานจิต |
อภิเษกพระสังฆราช ฟรังซิส เซเวียร์ สงวน สุวรรณศรี
มิชชั่น: อิมพอสซิเบิ้ล ปฏิบัติการไร้เงา

| มิชชั่น: อิมพอสซิเบิ้ล ปฏิบัติการไร้เงา |
| --- | --- |
โปสเตอร์ภาพยนตร์
กำกับ: แบรด เบิร์ด
เขียนบท: จอช แอปเพลบอม อังเดร เนเมค
สร้างจาก: มิชชั่น:อิมพอสซิเบิ้ล โดย บรูซ เกลเลอร์
อำนวยการสร้าง: ทอม ครูซ เจ.เจ. แอบรัมส์ ไบรอัน เบิร์ค
นักแสดงนำ: ทอม ครูซ วิง เรมส์ วลาดิเมียร์ มาชคอฟ เจเรมี เรนเนอร์ ไซมอน เพกก์ พอลลา แพทตัน
กำกับภาพ: โรเบิร์ต เอลสวิท
ตัดต่อ: พอล เฮิร์ช
ดนตรีประกอบ: ไมเคิล จาคคิโน
บริษัทผู้สร้าง: แบดโรบอทโปรดักชันส์ สกายแดนซ์โปรดักชันส์ 
ผู้จัดจำหน่าย: พาราเมาท์พิกเจอร์ส
วันฉาย: 7 ธันวาคม ค.ศ. 2011 (ดูไบ) 15 ธันวาคม ค.ศ. 2011 (ไทย) 16 ธันวาคม ค.ศ. 2011 (สหรัฐอเมริกา)
ความยาว: 133 นาที
ประเทศ: สหรัฐอเมริกา 
ภาษา: อังกฤษ
ทุนสร้าง: 145 ล้านดอลลาร์สหรัฐ
ทำเงิน: 694.7 ล้านดอลลาร์สหรัฐ
ก่อนหน้านี้: เอ็ม ไอ ทรี: มิชชั่นอิมพอสซิเบิ้ล
ต่อจากนี้: มิชชั่น:อิมพอสซิเบิ้ล ปฏิบัติการรัฐอำพราง
ข้อมูลจาก IMDb
ข้อมูลจากสยามโซน
มิชชั่น:อิมพอสซิเบิ้ล ปฏิบัติการไร้เงา (อังกฤษ: Mission: Impossible – Ghost Protocol) เป็นภาพยนตร์โลดโผน/สายลับที่จัดฉายในปลายปี ค.ศ. 2011 และเป็นภาค 4 ของซีรีส์ มิชชั่น:อิมพอสซิเบิ้ล โดยมีนักแสดงอย่าง ทอม ครูซ มารับบทเป็นตัวแทนหน่วยไอเอ็มเอฟ ซึ่งมีชื่อว่า อีธาน ฮันท์ และเป็นภาพยนตร์ไลฟ์แอ็คชั่นเรื่องแรกที่แบรด เบิร์ด กำกับ ภาพยนตร์เรื่องนี้เปิดตัวในอเมริกาเหนือวันที่ 16 ธันวาคม ค.ศ. 2011